Diari Oficial de la Generalitat Valenciana


Sumari del DOGV 7966, del 26-01-2017 (2017/395)

RESOLUCIÓ de 30 de desembre de 2016, del director general, per la qual es resol la convocatòria per a la provisió temporal externa del lloc FC08, tècnic/a d'operacions, i s'ordena la publicació de la llista de reserva.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7966

Data del DOGV
:   26-01-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/395


Data del document
:   30-12-2016

Organisme emissor
:   Institut Valencià de Finances

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 30 de desembre de 2016, del director general, per la qual es resol la convocatòria per a la provisió temporal externa del lloc FC08, tècnic/a d'operacions, i s'ordena la publicació de la llista de reserva.  
 [2017/395]  
De conformitat amb el que estableixen les bases de la convocatòria per a la provisió temporal del lloc FC08, tècnic/a d'operacions, de la Subdirecció Financera i de Control, mitjançant un procediment de cobertura externa, acordat mitjançant la Resolució de 7 de juliol de 2016, del director general de l'Institut Valencià de Finances (IVF), publicada en el Diari Oficial de la Comunitat Valenciana número 7827, de 13 de juliol de 2016 (correcció d'errades en el DOCV núm. 7831, de 19 de juliol).  
Atenent l'acord de data 29 de desembre de 2016, de la comissió de selecció nomenada a aquest efecte, publicat aquell mateix dia en la pàgina web de l'IVF (http://www.ivf.gva.es), a favor de la contractació de Núria Empar Marí Aguilar com a tècnica d'operacions, i de la publicació de la llista de reserva.  
D'acord amb el que disposa l'article 8 del II Conveni col·lectiu per al personal laboral al servei de la Generalitat Valenciana, i en virtut de les facultats conferides en el Reglament d'organització i funcionament de l'Institut Valencià de Finances aprovat pel Decret 15/2014, de 24 de gener, del Consell, i les delegades mitjançant l'Acord del Consell General de l'IVF, de data 30 de març de 2009, resolc:  
  
1. Nomenar Núria Empar Marí Aguilar, amb DNI 88493931R, personal laboral temporal de l'IVF, per a exercir les funcions assignades al lloc FC08, tècnic/a d'operacions. La contractació, que inclourà un període de prova de quatre mesos, tindrà efectes en el moment en què Núria Empar Marí Aguilar inicie la seua prestació de serveis, circumstància que, en tot cas, s'haurà de produir abans del 31 de gener de 2017.  
  
2. Publicar la llista de reserva que figura com a annex a la present resolució. Aquesta llista de reserva tindrà una validesa de dos anys des del moment de la publicació en el Diari Oficial de la Generalitat Valenciana (DOGV). Durant el seu termini de vigència, els aspirants inclosos en aquesta podran ser cridats per a substituir l'aspirant seleccionat per a cobrir el lloc de treball, en el cas que no haja superat el període de prova establit o es produïsca la seua renúncia o baixa.  
3. Publicar aquesta resolució en la pàgina web de l'IVF (http://www.ivf.es) i en el Diari Oficial de la Generalitat Valenciana (DOGV).  
  
Contra la present resolució, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació, o bé recurs contenciós administratiu davant dels jutjats contenciosos administratius, en el termini de dos mesos comptats des de l'endemà de la notificació. Tot això de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
  
València, 30 de desembre de 2016.- El director general: Manuel Illueca Muñoz.  
  
ANNEX  
Llista de reserva  
  
Ordre Cognom 1r Cognom 2n Nom  
1r Baena López Francisco Javier  
2n Moya Moreno Mónica  
3r Gregorio Yuste María Elena